**Регионална радионица „Стратегија и технички приступи за јачање сарадње парламената и врховних ревизорских институција“**



Представници Одбора за финансије и буџет присуствовали су регионалној радионици која се у организацији Свјетске банке и Скупштине Црне Горе одржала од 12. до 14. новембра 2019. године у Подгорици. Радионица на тему „Стратегија и технички приступи за јачање сарадње парламената и врховних ревизорских институција“ наставак је активности на програму јачања сарадње ревизорских институција и парламентарних радних тијела надлежних за питања ревизије, као и унапређења функционисања ревизије на простору Западног Балкана кроз размјену знања и пракси.

Осим представника Одбора за финансије и буџет Народне скупштине Републике Српске радионици су присуствовали и представници Главне службе за ревизију јавног сектора Републике Српске.

Делегацију одбора предводила је Жељка Стојичић, предсједница одбора и потпредсједница Народне скупштине Републике Српске, а чланове су чинили Зоран Видић, члан одбора и Игор Секулић, секретар одбора.